12.1.2023
DA
Den Europæiske Unions Tidende
L 10/51
Arbejdskraft (89)
Kommissionen anvendte ILO's (42) statistikker til at fastsætte lønningerne i Brasilien.
ILO's statistikker indeholdt oplysninger om månedslønninger for ansatte i produktionssektoren og om det gennemsnitlige antal arbejdstimer pr. uge (43) i Brasilien i 2021.
Yderligere arbejdskraftrelaterede omkostninger, som afholdes af arbejdsgiveren og er baseret på offentligt tilgængelige kilder (44), blev lagt til den månedlige løn.
(90)
Under krydstjekket uden kontrolbesøg hos en af de stikprøveudtagne eksporterende producenter fandt Kommissionen ingen registrering af de faktiske arbejdstimer, kun standardarbejdstimer.
Den eksporterende producent rapporterede, at de faktiske arbejdstimer i gennemsnit var 10 minutter mere før og efter vagten/ arbejdsdagen for at kunne ankomme til og forlade produktionsfaciliteterne.
Kommissionen forhøjede derfor standardarbejdstiden for denne stikprøveudtagne eksporterende producent med 20 minutter pr. vagt/dag.
Elektricitet (91)
I det andet notat anførte Kommissionen, at den vil anvende Global Electricity Prices' undersøgelser til referenceværdien for elektricitet (45).
De stikprøveudtagne eksporterende producenter hævdede, at Kommissionen burde anvende oplysninger fra EDP Brasil (46), den største elleverandør på Brasiliens hjemmemarked, under hensyntagen til de forskellige takster i og uden for spidsbelastningsperioder og de relevante priser, der blev opkrævet for industrielle forbrugere, og som var pålidelig for referenceværdien for elektricitet.
(92)
Ministeriet for minedrift og energi i Brasilien (Ministério de Minas e Energia) offentliggør en årlig rapport om energisektoren i Brasilien (47).
Rapporten fra 2021 omfatter den gennemsnitlige eltakst (48) fra alle større elleverandører, der anvendes for de industrielle brugere i Brasilien (49).
Kommissionen anså denne kilde for at være den mest pålidelige til at fastsætte referenceværdien for elektricitet, da den omfattede de gennemsnitlige takster, der blev anvendt af alle større elektricitetsleverandører i Brasilien, i modsætning til den datakilde, der blev foreslået af de eksporterende producenter, som kun henviste til én leverandør.
Den anvendte derfor den gennemsnitlige eltakst for de industrielle brugere, som blev offentliggjort i rapporten fra ministeriet for minedrift og energi i Brasilien i 2021.
Indirekte produktionsomkostninger, SA&G-omkostninger samt fortjeneste (93)
I henhold til grundforordningens artikel 2, stk.
6a, litra a), skal »den beregnede normale værdi indbefatte et ikkefordrejet og rimeligt beløb til dækning af salgs- og administrationsomkostninger og andre generalomkostninger samt fortjeneste«.
Desuden skal der fastsættes en værdi for de indirekte produktionsomkostninger til dækning af de omkostninger, som ikke indgår i de ovenfor nævnte produktionsfaktorer.
(94)
De samarbejdsvillige eksporterende producenters indirekte produktionsomkostninger blev udtrykt som en andel af de eksporterende producenters faktiske omkostninger ved produktion.
Denne procentsats blev anvendt på de ikkefordrejede produktionsomkostninger.
(95)
Med henblik på at fastsætte et ikkefordrejet og rimeligt beløb for SG&A-omkostninger og fortjeneste baserede Kommissionen sig på de finansielle oplysninger fra Metalurgica Mococa SA i 2021, som blev udtrukket af Orbisdatabasen.
(42) https://ilostat.ilo.org/data/data-catalogue/.
(43) Behørigt tilpasset lovbestemt tid, hvor der ikke udføres arbejde, så som ferie og nationale helligdage.
(44) https://establishbrazil.com/articles/whats-real-cost-employee ; https://ccbc.org.br/en/publicacoes/artigos-ccbc-en/how-much-do-your-employees-in-brazil-really-cost/ ; https://bpc-partners.com/ inss-brazilian-salaries-benefits/.
(45) https://www.globalpetrolprices.com/Brazil/.
(46) https://www.edp.com.br/tarifas-vigentes/.
(47) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico.
(48) Tidspunkt i og udenfor spidsbelastningsperioder og de forskellige ekstraomkostninger, der gælder i perioden.
(49) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico/informativo-gestaosetor-eletrico-ano-2021.pdf/view.